# Élisabeth Borne

a vo kavet e Wikimedia Commons.
Élisabeth Borne, ganet d’an 18 a viz Ebrel 1961 e Pariz, zo ur bolitikerez c’hall. War-lerc’h addilennadeg ar prezidant Emmanuel Macron e 2022 eo bet anvet gantañ da gentañ ministrez d’ar 16 a viz Mae 2022. An eil vaouez eo da vezañ kentañ ministrez bro C’hall, goude Édith Cresson.

## Buhez
### Bugaleaj

Ganet eo Élisabeth Borne d’an 18 a viz Ebrel 1961 e 15vet arondisamant Pariz. Merc’h eo da Joseph Borne, ganet Bornstein d’an 2 a viz Mae 1924 en Antwerpen (Belgia), ha da Marguerite Lescène, apotikerez e Livarot (Calvados).
Joseph Bornstein, rezistant e-pad an Eil Brezel-bed, bet kaset da Auschwitz, a dapas ar vroadelezh c’hall e 1950 hag a gemeras an anv Borne, implijet gantañ war e baperioù faos. Goude ar brezel e renas Joseph ha Marguerite Borne ul laborenn apotikerezh e 15vet arondisamant Pariz. En em lazhañ a reas he zad e 1972, pa ne oa Élisabeth nemet 11 vloaz, ha mont a reas ar plac’h yaouank da pupille de la Nation (emzivadez ar Vro). Abalamour da se e voe roet ur yalc'had studioù dezhi.

### Priedelezh ha bugel

D’an 30 a viz Mezheven 1989 e timezas gant Olivier Allix. Ur mab o deus bet, anvet Nathan. Dizimezet o deus.

## Red-micher

* Mae 2017 - Gouere 2019 : ministrez an Treuzdougen e gouarnamant Édouard Philippe
* Gouere 2019 - Gouere 2020 : ministrez an Treuzkemm ekologel ha kengret e gouarnamant Édouard Philippe
* Gouere 2020 - Mae 2022 : ministrez al Labour, an Implij hag ar C’henemprañ e gouarnamant Jean Castex
* Mae 2022 - bremañ : kentañ ministrez Emmanuel Macron

### Kentañ ministrez

E kontrol da Édith Cresson, anvet da Premier ministre (gourel) e 1991, eo bet anvet Élisabeth Borne da Première ministre (gwregel). E karg ar Steuñvadur ekologel hag energetek eo ivez. D’an 8 a viz Genver 2024 e tilezas he c'harg hag anvet e voe Gabriel Attal war he lerc'h.

## Enorioù

| Enor | Deiziad ha notennoù |
| Marc'heg al Lejion a enor | 12 a viz Gouhere 2013 |
| Ofiser Ordre national du mérite | 14 a viz Du 2016 |
| Komander Ordre du Mérite Maritime | 2017 |

## Daveoù

* ↑ (fr) 'Remaniement : Elisabeth Borne est nommée Première ministre par Emmanuel Macron'. France Info (Mae 2022).
* ↑ (fr) 'Quand Joseph, le père de la Première ministre Élisabeth Borne, était résistant à Nîmes'. Midi Libre (Mae 2022).
* ↑ (fr) 'Elisabeth Borne. Elle a pris le métro'. Libération (Mae 2015).
* ↑ (fr) 'Nîmes : Issac Borne, rescapé d’Auschwitz, s’est éteint'. Midi Libre (2016).
* ↑ (fr) 'Enfance, parcours, patrimoine : douze choses à savoir sur Élisabeth Borne, nouvelle Première ministre'. France Inter (Mae 2022).
* 1 2 (fr) 'Elisabeth Borne Première ministre : enfant, divorce… ce qu’on sait de sa vie privée'. Gala (Mae 2022).
* ↑ (fr) Décret du 15 mai 1991 portant nomination du premier ministre, JORF 113 6472. Journal Officiel de la République française (Mae 1991).
* ↑ (fr) Décret du 16 mai 2022 portant nomination du Premier ministreDécret du 16 mai 2022 portant nomination du Premier ministre. Journal Officiel de la République française (2022).
* ↑ (fr) Décret du 20 mai 2022 relatif à la composition du Gouvernement. Journal Officiel de la République française (2022).
* ↑ {{fr} Remaniement : Élisabeth Borne a présenté sa démission à Emmanuel Macron [month=Genver. France Info (2024).
* ↑ (fr) Remaniement : Gabriel Attal, un Premier ministre fidèle du président, biberonné à l'école de la macronie. France Info (Genver 2024).
* ↑ (fr) 'Décret du 12 juillet 2013 portant promotion et nomination'.
* ↑ (fr) 'Décret du 14 novembre 2016 portant promotion et nomination'.
* ↑ (fr) 'Décret n° 2002-88 du 17 janvier 2002 relatif à l'ordre du Mérite maritime'.